laion/Wikipedia-Exotic huggingface dataset:
ტრირის დიალექტი

ტრირის დიალექტი (გერმ.. Trierisch; აგრეთვე — Trierer Platt)) — გერმანული ენის ერთ-ერთი დიალექტი. გავრცელებულია ტრირში, (რაინლანდ-პფალცში). ტრირის დიალექტს მიაკუთვნებენ ე.წ. მოზელის ფრანკული დიალექტების ჯგუფს. მიუხედავად გავრცელების მცირე არეალისა, ტრირის ერთიანი დიალექტი არ არსებობს, არამედ ქალაქის სხვადასხვა უბნებში, რომლებიც მანამდე ამ ქალაქის მიმდებარე სოფლები იყო, საუბრობენ განსხვავებულად, - კიურენცის, ოლევიგის, ბივერის, პფალცელის, ოირენის, ერანგის და ა.შ. ვარიანტებზე. თვითონ ქალაქის ისტორიულ ნაწილში მცხოვრებ ბიურგერულ წრეებში, რომლებიც დროის განმავლობაში პრუსიის მიერ ტრირში მოვლენილ და მერე სამუდამოდ აქ დამკვიდრებულ საჯარო მოხელეთა შთამომავალნი არიან, არ ცნობენ ამგვარ დაყოფას. როგორც ცნობილია, XIX საუკუნის დასაწყისში ტრირი პრუსიის შემადგენლობაში (1815 წელი) გადავიდა. პრუსიელი საჯარო მოხელეების ქალაქში შემოსვლამ და საქმიანობამ ნელ-ნელა თავისი კვალი დაატყო ადგილობრივ მცხოვრებთა მეტყველებასაც: მოაძლიერა გერმანული ენა და პირიქით, მინიმუმამდე დაიყვანა, ან სულაც განდევნა ფრანგულენოვანი ლექსიკურ-ფრაზეოლოგიური და კულტურული დანატოვარი. გერმანულენოვან საენათმეცნიერო ლექსიკონებსა და ენციკლოპედიურ ცნობარები (ბუსმანის, მეცლერის) დუმან ტრირის განსაკუთრებული სახის დიალექტების არსებობის შესახებ. აიფელის კილო ჰუნსრუკის კილო დიალექტები ზაარლანდში ლუქსემბურგული ენა Lenz, Alexandra N.: Moselfränkisch. Eine populärwissenschaftliche Einführung am Beispiel der Region Wittlich. — Wittlich, 2007. ტრირულ-გერმანული ლექსიკონი დაარქივებული 2011-08-24 საიტზე Wayback Machine.
Robotsystem 70

Robotsystem 70 (შემოკლ. RBS 70) — გადასატანი საზენიტო-სარაკეტო კომპლექსი. განკუთვნილია დაბალ სიმაღლეზე მფრენი მოწინააღდეგეს შვეულფრენების და თვითმფრინავების დასაზიანებლად. წარმოებულია შვედეთში კომპანია Bofors Defence-ის (ამჟამად Saab Bofors Dynamics) მიერ. მასში გამოიყენება შვედური წარმოების რაკეტა RB 70, რომელიც ასევე გამოიყენება სხვა შვედურ სისტემებშიც. RBS 70 შემუშავდა შვედეთის ჰაერსაწინააღმდეგო თავდაცვის (ჰსთ) უზრუნველსაყოფად იაფი, მარტივად გამოსაყენებელი და ეფექტიანი ახლო მანძილის მიწა-ჰაერის ტიპის სარაკეტო სისტემით. RBS 70 სისტემამდე შვედეთის ჰსთ-ის ქვაკუთხედს ამერიკული HAWK (ჰოუკ) სისტემა (RBS 77 და RBS 97 "შვედური ჰოუკი"), ამერიკული Redeye (RBS 69) და შვედური Bofors m/48 საზენიტო ქვემეხი წარმოადგენდნენ. შვედეთის არმიამ RBS 70 შეიარაღებაზე მიიღო 1977 წელს დაბალი ღირებულების და ახლო მანძილის სისტემაზე ჰაერსაწინააღმდეგო თავდაცვის აგების ძირითადი მიზეზი იყო შვედეთის იმჟამინდელი სამხედრო დოქტრინნით გათვალისწინებული ბრძოლის მეთოდი, რომელშიც მობილურობას და დაბალ საექსპლუატაციო მოთხოვნებს აქვთ დიდი მნიშვნელობა. შვედეთის არმიამ გადაწყვიტა ჩაენაცვლებინა RBS 70 კომპლექსები სახმელეთო ბაზირების IRIS-T რაკეტებით. 2006 წლის მონაცემებით საზენიტო-სარაკეტო კომპლექსი RBS 70 იმყოფება 18 ქვეყნის შეიარაღებაზე, მათ შორის არგენტინის, ბაჰრეინის, ვენესუელის, ირანის, ინდონეზიის, ირლანდიის, ნორვეგიის, ავსტრალიის, სინგაპურის, არაბთა გაერთიანებული საამიროების, ტაილანდისა და ა.შ. 2003 წლიდან მიიღეს კომპლექსის საზენიტო რაკეტების გაუმჯობესებული მოდიფიკაცია Bolide. ახალი მოდიფიკაცია წინამორბედებისგან განსხვავდება მოქმედების გაზრდილი მანძილით — 8 კმ-მდე, ახალი საბრძოლო ნაწილით, შეყენების სამი მდგომარეობის მქონე ადაპტური რადიოამფეთქით (დარტყმითი მოქმედების, ნორმალური რეჟიმი და მცირე ზომის მიზნებთან მუშაობის) რის ხარჯზეც გაიზარდა დასაზიანებელი მიზნების დიაპაზონი, მათ შორის უპილოტო საფრენი აპარატების და შემტევი ფრთოსანი რაკეტების დაზიანების ხარჯზე. კოპლექსის მასაა 87 კგ. აღჭურვილია მიზნის ამოცნობის სისტემით. ავსტრალია არგენტინა ბაჰრეინი ბანგლადეში ბრაზილია ჩეხეთი ფინეთი გერმანია:RBS 70-ის რაკეტები ადაპტირებული გერმანული ASRAD-R-ისთვის, რომელიც დაყენებულია Wiesel 2 Ozelot-ზე ინდონეზია ირანი ირლანდია ლატვია ლიტვა მექსიკა ნორვეგია (აღარ გამოიყენება) პაკისტანი: 144 კომპლექსი სინგაპური შვედეთი ტაილანდი ტუნისი არაბთა გაერთიანებული საამიროები ვენესუელა ↑ The World Defence Almanac, 1996–97, p. 38, ↑ Army of Brazil to purchase SAAB RBS 70 VSHORAD Very Short Range Air Defense System.. დაარქივებულია ორიგინალიდან — 2018-01-15. ციტირების თარიღი: 2015-01-30. ↑ "Register of the transfers of major conventional weapons from Sweden 1995–2005" დაარქივებული 2006-08-23 საიტზე Wayback Machine. . Stockholm International Peace Research Institute (SIPRI). ↑ Saab sells air defence to Finland worth 600 million SEK (press release), Saab, 2007-01-18. ↑ "Giddy over air-defense system". The Baltic Times (Baltic News Service). November 17, 2004. ↑ Hussain, Maryam (June 2, 2006). "Deal signed with Bofors for missile repair". The Daily Times (Pakistan). Retrieved May 26, 2013.
ბლასიეჰოლმენი

ბლასიეჰოლმენი — ნახევარკუნძული ცენტრალურ სტოკჰოლმში, შვედეთის დედაქალაქში. ის მდებარეობს კუნგსტრადგარდენიის აღმოსავლეთით. თავდაპირველად პატარა კუნძული, სახელად კაპლინგენი, 1600-იან წლებში ნორმალმთან შეერთებით ნახევარკუნძულად იქცა. ბლასიეჰოლმენზე არსებულ ნაგებობებს შორის არის „ნატიონალმუზეუმი“, სასტუმროები და საოფისე შენობები. ხიდი სკეპსჰოლმსბრონი ბლასიეჰოლმენს კუნძულ სკეპსჰოლმენთან აკავშირებს. ↑ Mæhlum, Lars. „Blasieholmen“. In Godal, Anne Marit (ed.). Store norske leksikon (Norwegian). Oslo: Norsk nettleksikon. ციტირების თარიღი: 19 იანვარი 2015. კოორდინატები: 59°19′47″N 18°04′37″E﻿ / ﻿59.3297° ჩ. გ. 18.0769° ა. გ.﻿ / 59.3297; 18.0769
პოპულაცია

პოპულაცია (ლათ. populatio) — გენეტიკაში, ეკოლოგიასა და ევოლუციურ მოძღვრებაში, ერთი სახეობის იმ ინდივიდთა ერთობლიობა, რომლებიც მრავალი თაობს მანძილზე ერთსა და იმავე ტერიტორიაზე ცხოვრობენ, თავისუფლად ეჯვარებიან ერთმანეთს და სხვა ასეთივე ჯგუფებისაგან იზოლირებული არიან ტოპოგრაფიული და ეკოლოგიური ბარიერებით. არეალი, რომელიც პოპულაციას უკავია, სხვადასხვა სიდიდისაა, რაც უმთავრესად დამოკიდებულია ინდივიდთა მოძრაობის ხარისხზე. პოპულაციის ერთ-ერთი ძირითადი თვისებაა მასში ინდივიდთა რაოდენობის მერყეობა („პოპულაციური ტალღები“). პოპულაცია სახეობის ევოლუციის ერთეულს წარმოადგენს. მასში იქმნება ერთიანი გენეტიკური ფონდი და მიმდინარეობს მიკროევოლუციური პროცესები. არსებობს ავტოგამური, ალოგამური და აგამური პოპულაცია. ი. ჭუჭულაშვილი, ქართული საბჭოთა ენციკლოპედია, ტ. 8, თბ., 1984. — გვ. 161. Биологический энциклопедический словарь / Гиляров, М.С. (Гл. ред.), М.: "Сов. энциклопедия", 1989. — გვ. 499. 864 გვ. უცხო სიტყვათა ლექსიკონი ლექსიკონი-ცნობარი სოციალურ მეცნიერებებში პოპულაციის რიცხოვნობა, სიმჭიდროვე და განაწილება United Nations Population Division
ოლეგ სენცოვი

ოლეგ გენადის ძე სენცოვი (უკრ. Олег Геннадійович Сенцов; დ. 13 ივლისი, 1976, სიმფეროპოლი) — უკრაინელი კინორეჟისორი და სცენარისტი. დაიბადა ყირიმის ნახევარკუნძულის ქალაქ სიმფეროპოლში, უკრაინის სსრ-ში. 1993-1998 წლებში სწავლობდა კიევის სახელმწიფო ეკონომიკურ უნივერსიტეტში. 2008-2009 წლებში გადაიღო ორი მოკლემეტრაჟიანი ფილმი. 2011 წელს გამოვიდა მისი პირველი სრულმეტრაჟიანი ფილმი „მოთამაშე“. აქტიურად მონაწილეობდა 2014 წლის ევრომაიდანის აქციებში, ეხმარებოდა ყირიმში მყოფ უკრაინელ მეომრებს რუსეთის მიერ განხორციელებული ანექსიის დროს. მაისში, რუსეთის უსაფრთხოების ფედერალურმა სამსახურმა ოლეგ სენცოვი ტერორიზმის ბრალდებით დააპატიმრა. ოლეგ სენცოვი კინოფილმების ინტერნეტ-მონაცემთა ბაზაში For Ukrainian director Oleg Sentsov, a battle with no end in sight. „Los Angeles Times“. 16 ივლისი, 2014 (ინგლისური) კინემატოგრაფიული სამყარო მოითხოვს ოლეგ სენცოვის განთავისუფლებას. „რადიო თავისუფლება“, გოგი გვახარია, 23.06.2014 ↑ უკრაინული კინოს დღეები საქართველოში. „ნეთგაზეთი“. 27.01.2015
1984

ვიკისაწყობში არის გვერდი თემაზე: 1984 1984 (ათას ცხრაას ოთხმოცდაოთხი) წელი — გრიგორიანული კალენდრის ნაკიანი წელიწადი, რომლის პირველი დღეა კვირა. ეს წელი არის XX საუკუნის მე-9 დეკადის მე-4 წელი. 1 იანვარი : ბრუნეი დამოუკიდებელი სახელმწიფო გახდა. 8 მაისი : სსრ კავშირმა ლოს-ანჟელესის ოლიმპიური თამაშების ბოიკოტირება გამოაცხადა. 4 აგვისტო : აფრიკული რესპუბლიკა ზემო ვოლტა იცვლის სახელს და ხდება ბურკინა-ფასო. 26 სექტემბერი : დიდი ბრიტანეთი და ჩინეთი ჰონგ-კონგის დაბრუნებაზე შეთანხმდნენ. 31 ოქტომბერი : მოკლეს ინდოეთის პრემიერ-მინისტრი ინდირა განდი. ქალაქად გამოცხადდა წალკა. მთავარი სტატია: კატეგორია:დაბადებული 1984. 1 იანვარი : რაფა ჯორდა — ესპანელი ფეხბურთელი 13 იანვარი : რაიფ ბადავი — არაბი მწერალი და აქტივისტი 16 იანვარი : შტეფან ლიხტშტაინერი — შვეიცარიელი ფეხბურთელი 20 იანვარი : ფედერიკო პელუზო — იტალიელი ფეხბურთელი 23 იანვარი : არიენ რობენი — ნიდერლანდელი ფეხბურთელი 24 იანვარი : შალვა სუთიაშვილი — ქართველი მორაგბე 25 იანვარი : რობინიო — ბრაზილიელი ფეხბურთელი 27 იანვარი : დაჩი ფოფხაძე — ქართველი ფეხბურთელი 27 იანვარი : თეონა ქუმსიაშვილი — ქართველი მომღერალი (გ. 2010) 1 თებერვალი : დარენ ფლეტჩერი — შოტლანდიელი ფეხბურთელი 5 თებერვალი : კარლოს ტევესი — არგენტინელი ფეხბურთელი 10 თებერვალი : ზაზა ფაჩულია — ქართველი კალათბურთელი 13 თებერვალი : შოთა ლომია — ქართველი ფეხბურთელი 17 თებერვალი : ოთარ ბარკალაია — ქართველი მორაგბე 18 თებერვალი : მიჰრან აკობიანი — სომეხი მოქანდაკე 22 თებერვალი : ბრანისლავ ივანოვიჩი — სერბი ფეხბურთელი 25 თებერვალი : ჟუან პედრუ და სილვა პერეირა — პორტუგალიელი ფეხბურთელი 26 თებერვალი : ემანუელ ადებაიორი — ტოგოელი ფეხბურთელი 3 მარტი : იოლანდი ფისერი — ალტერნატიული ჰიპ-ჰოპისა და რეივ ჯგუფის — „Die Antwoord“-ის სოლისტ-ვოკალისტი და მსახიობი 7 მარტი : მატიე ფლამინი — ფრანგი ფეხბურთელი 10 მარტი : ოლივია უაილდი — ამერიკელი მსახიობი 14 მარტი : გივი ჩხეტიანი — ქართველი ფეხბურთელი 16 მარტი : ბრენდონ პრასტი — კანადელი ჰოკეისტი 18 მარტი : სიმონე პადოინი — იტალიელი ფეხბურთელი 16 სექტემბერი : მელუა, ქეთი — მომღერალი 27 სექტემბერი : ლავინი, ავრილ — კანადელი მომღერალი 22 დეკემბერი : Basshunter — შვედი მუსიკოსი და დიჯეი მთავარი სტატია: კატეგორია:გარდაცვლილი 1984. 28 იანვარი : ანჩაბაძე, ზურაბ — ქართველი ისტორიკოსი 9 თებერვალი : ანდროპოვი, იური — სსრ კავშირის პოლიტიკური მოღვაწე (დ. 1914) 26 მარტი : ბრანკო ჩოპიჩი — იუგოსლავი მწერალი 21 მაისი : სესილია თაყაიშვილი — ქართველი მსახიობი (დ. 1906) 25 აგვისტო : კაპოტე, ტრუმენ — ამერიკელი მწერალი 14 სექტემბერი : დუმბაძე, ნოდარ — ქართველი მწერალი (დ. 1928) 20 ოქტომბერი :დირაკი, პოლ — ინგლისელი ფიზიკოსი 31 ოქტომბერი : განდი, ინდირა — ინდოეთის პოლიტიკური მოღვაწე (დ. 1917) 4 დეკემბერი : ალექსიძე, დიმიტრი — ქართველი რეჟისორი, პედაგოგი და თეატრალური მოღვაწე ფიზიკა : ქიმია : ფიზიოლოგია და მედიცინა : ლიტერატურა : მშვიდობა : ეკონომიკა :
ლერი ალიმონაკი

ლერი ალიმონაკი (დ. 17 ოქტომბერი, 1940, თბილისი) — ქართველი კრიტიკოსი და მწერალი. 1966 წელს დაამთავრა თბილისის სასოფლო-სამეურნეო ინსტიტუტის საინჟინრო-ტექნოლოგიის ფაკულტეტი. 1973 წლიდან მწერალთა კავშირთან არსებული მხატვრული თარგმანისა და ლიტერატურულ ურთიერთობათა მთავარი სარედაქციო კოლეგიის უფროსი მეცნიერ რედაქტორია; პირველი წერილი სიმღერა „სულიკოს“ ავტორზე, ვარინკა წერეთელზე, 1965 წელს გამოაქვეყნა გაზეთ „ქუთაისში“, პირველი წიგნი „ვარინკა წერეთელი“ — 1970 წელს. განსაკუთრებული ღვაწლი მიუძღვის ტერენტი გრანელის ცხოვრებისა და შემოქმედების კვლევაში; დაწერა ბიოგრაფიული რომანი „კვირის წირვები“ (1983), „ჩემი ცხოვრება მხოლოდ ლექსია“ (1983). თარგმნა ლაო-ძის უძველესი ჩინური ფილოსოფიურ-რელიგიური თხზულება „დაო დე ძინი“ და ძველინდური რელიგიურ-ფილოსოფიური ტრაქტატები „უპანიშადები“. მიღებული აქვს საქართველოს მწერალთა კავშირისა და ივანე მაჩაბლის სახელობის პრემიები. სანთლის შუქზე მონაწერი (ავტორი). - თბილისი, ხომლი, 2001. - 88გვ. გრანელის ლანდი (ავტორი). - თბილისი, ხომლი, 1998. - 136გვ. უპანიშადები (მთარგმნელი). - თბილისი, ხომლი, 1995. - 576გვ. ვარინკა წერეთელი (ავტორი). - თბილისი, ხელოვნება, 1990. - 31გვ. კვირის წირვები ანუ ცხოვრება ტერენტი გრანელისა : რომანი (ავტორი). - თბილისი, მერანი, 1990. - 265გვ. ჟამი სიჩუმისა : ლექსები (ავტორი). - თბილისი, საბ. საქართველო, 1988. - 86გვ. კვირის წირვები : ბიოგრაფიული რომანი ტერენტი გრანელზე (ავტორი). - თბილისი, მერანი, 1984. - 246გვ. დაო დე ძინი : ლაო ძი (მთარგმნელი). - თბილისი, საბჭოთა საქართველო, 1983. - 174გვ. ჩემი ცხოვრება მხოლოდ ლექსია : მოგონებები და წერილები ტ. გრანელზე (შემდგენელი). - თბილისი, ნაკადული, 1983. - 270გვ. ცხოვრება და ლიტერატურა : ლიტ.-კრიტიკ. წერილები (ავტორი). - თბილისი, საბჭოთა საქართველო, 1979. - 303გვ. რჩეული : გრანელი, ტერენტი (1897-1934) (შემდგენელი). - თბილისი, საბჭოთა საქართველო, 1979. - 455გვ. ლიტერატურული წერილები (ავტორი). - თბილისი, მერანი, 1974. - 179გვ. ლირიკა : გრანელი, ტერენტი (1897-1934) (რედაქტორი). - თბილისი, საბჭოთა საქართველო, 1972. - 183გვ. ენციკლოპედია „საქართველო“, ტ. 1, თბ., 1997. — გვ. 110. ლერი ალიმონაკი — საქართველოს პარლამენტის ეროვნული ბიბლიოთეკა
ისააკ I კომნენოსი

ისააკ I კომნენოსი (ბერძ. Ισαάκιος A' Κομνηνός; დ. 1007  — გ. 1060) — ბიზანტიის იმპერატორი და კომნენოსების დინასტიის პირველი წარმომადგენელი საიმპერატორო ტახტზე. ქვეყანას მართავდა 1057-1059 წლებში. ტახტზე ავიდა წინამორბედის, მიხეილ VI სტრატონიკეს დამხობის შემდეგ. ხანმოკლე მმართველობისას სცადა იმპერიის გამოფიტული ფინანსური რესურსების აღდგენა, რისთვისაც მკვეთრი ნაბიჯები გადადგა. ტაძრებს ჩამოართვა მთელი საკუთრება და ხაზინაში შეიტანა. ავადმყოფობის გამო ძალაუფლება კონსტანტინე დუკას გადასცა. მალევე გამოჯანმრთელდა და ტახტისდაბრუნება სცადა, თუმცა უშედეგოდ. სიცოცხლის უკანასკნელი პერიოდი მონასტერში გაატარა. ასათიანი, ვალერი (2006). ბიზანტიური ცივილიზაცია. თბილისი. ISBN 99940-31-98-8.  ↑ 1.0 1.1 1.2 1.3 ვალერი ასათიანი, ბიზანტიური ცივილიზაცია, 2006, გვ. 495 ↑ 2.0 2.1 Kazhdan, pg. 1011
სიმონა დოლიძე

სიმონა დოლიძე (დ. 1885, ამაღლება — გ. 25 სექტემბერი, 1911, ნატანები) — ქართველი ფირალი და ტერორისტი. ფირალების მეორე ტალღის წარმომადგენელი. გადმოცემის მიხედვით, იყო საშუალო ტანის, მსუქანი, სქელი. ლამაზი სახის, თეთრფეროვანი და ჭრელთვალება. თანამედროვენი მას ახასიათებდნენ, როგორც უაღესად გულკეთილ, თავმდაბალ ადამიანს, თუმცა უსამართლობას რომ ნახავდა, პასუხის გაუცემლად არ დატოვებდა. დაიბადა ღარიბი გლეხის ოჯახში. მისი მამა ბათუმში, ნავსადგურში მტვირთავების ასისთავად მუშაობდა. სიმონა სოფლის ორკლასიანი სასწავლებლის დასრულების შემდეგ ბათუმში გაემგზავრა და მამის მოულოდნელი გარდაცვალების შემდეგ მის ადგილზე დაიწყო მუშაობა. ბათუმში გაეცნო მარქსისტულ ლიტერატურას და ჩაება 1905 წლის რევოლუციაში. რევოლუციის დამარცხების შემდეგ დოლიძე ფირალად გავარდა. რევოლუციური კომიტეტის დავალებით დოლიძემ მრავალი ტერორისტული აქტი და დავალება შეასრულა. 1908 წელს მოკლა ჯაშუში ესე ჯიბლაძე. მონაწილეობდა ლიანდაგების აყრაში, ძარცვავდა ბანკებს, ფოსტებსა და მატარებლებს. მოკლა მრავალი ჯაშუში და მღვდელი. მოკლა თავისი სოფლის ორი მამასახლისი: თეოფილე წეროძე და კეკელიძე. წეროძის მკვლელობის გამო სოფელს დიდი გადასახადი შეაწერეს. კეკელიძემ კი დოლიძის ცოლი დაიბარა, შეურაცხყოფა მიაყენა, სილა გაარტყა და ქმრის გაცემა მოსთხოვა. დოლიძემ დღეობიდან დაბრუნებული კეკელიძე მოკლა. მონაწილეობდა ქუცურბეგის მკვლელობაში დათიკო შევარდნაძესთან ერთად. მოკლა ჩოხატაურის ურიადნიკი. ცარიცინში თავს დაესხა მატარებელს. 1910 წელს ბახვში კიკია მამულაიშვილთან ერთად თავს დაესხა და მოკლა სამსონ ქიქოძე. დოლიძემ გადაწყვიტა დაეტოვებინა გურია და ბათუმისკენ გასწია. მას თან ახლდა მისი სახლიკაცი ანდრო დოლიძე და ფირალი მელქისედეკ ბურჭულაძე. ნატანებში ისინი დასასვენებლად ერთ ნალიაში დაიმალნენ, სიმონას იმ დროს თურმე ფეხები აწუხებდა, ანდრო დოლიძე კი საჭმლის მოსატანად გაგზავნეს. ამ უკანასკნელმა გასცა ფირალები და ჯარიკაცებმა პროპორშჩიკ ივანე ჯაფარიძის მეთაურობით ნალიას ალყა შემოარტყეს. ნალიიდან პირველი სიმონა დოლიძე გადმოხტა, მას მიჰყვა ბურჭულაძე. ბურჭულაძემ მოახერხა გაქცევა, სიმონა ორივე ფეხში დაიჭრა, მაგრამ შეძლო ჯაფარიძის მოკვლა. გადმოცემით, დაჭრილ დოლიძეს მაუზერი თავდამსხმელებისთვის გადაუგდია. ჯაფარიძეს ეს რომ დაუნახავს ბურჭულაძისთვის თავი დაუნებებია და მაუზერისკენ გამოექანა, სიმონას ის მეორე მაუზერით მოუკლავს. ცნობილია, რომ სიმონა დოლიძე ორ მაუზერს ატარებდა — კონდახიანს, რომელიც თოფის მაგივრობას უწევდა და მეორე უკონდახოს. ასევე ხმარობდა თოფს და რევოლვერს. სხვა ვერსიით ივანე ჯაფარიძე არა სიმონა დოლიძემ, არამედ მისმა მოადგილემ მოკლა პირადი ინტერესის გამო, და იმ დროს, რომ სიმონა დოლიძეს დაბრალებოდა. სიმონა დოლიძის შესახებ არსებობს ხალხური ლექსი და სიმღერა, რომელშიც პირველ პირშია გადმოცემული დოლიძის სიკვდილი. ეს სიმღერა ისმის ქართულ კინოფილმში „მე, ბებია, ილიკო და ილარიონი“ დოლიძის მშობლიურ სოფელში დგას მისი ძეგლი. ფირალი ვიკისაწყობში არის გვერდი თემაზე: სიმონა დოლიძე მახარაძე, ი. (2008). „გურული ფირალები“. თბილისი: „ბაკურ სულაკაურის გამომცემლობა“, გვ. 147-150. ISBN 978-9941-403-95-8.  ხინთიბიძე, ა. (1938). „გურული ფირალები“. თბილისი: საქართველოს სამხარეთმცოდნეო საზოგადოება, გვ. 108-112.  ↑ კვირის პალიტრა ↑ სიმღერა სიმონა დოლიძეზე ↑ ნაწყვეტი ფილმიდან „მე, ბებია, ილიკო და ილარიონი“
პიტერ კრაუჩი

პიტერ კრაუჩი (ინგლ. Peter Crouch; დ. 30 იანვარი, 1981) — ინგლისელი ფეხბურთელი. კარიერის მანძილზე თამაშობდა თავდამსხმელის პოზიციაზე. კრაუჩი შედის იმ 29 ფეხბურთელს შორის რომლებმაც პრემიერ ლიგაში 100 ან მეტი გოლი გაიტანეს. მას გატანილი აქვს ყველაზე მეტი თავური პრემიერლიგის ისტორიაში. კრაუჩის მეუღლე არის მოდელი, აბი კლენსი. პეტერ კრაუჩმა კარიერა „ტოტენჰემში“ დაიწყო, მას შემდეგ თამაშობდა ბევრ პრემიერლიგის კლუბში მათ შორის „ასტონ ვილაში“, „საუთჰემპტონში“, „ლივერპულში“ და „სტოკში“. ინგლისის ნაკრებში კრაუჩის დებიუტო 2005 წელს შედგა, მონაწილეობა აქვს მიღებული 2006 და 2010 წლის მსოფლიო ჩემპიონატებზე. ↑ „Peter Crouch: Stoke striker holds Premier League record for most headers“. BBC Sport. 9 October 2017. Peter Crouch — ფიფას ჩანაწერი[დაარქივებული] Peter Crouch — სტატისტიკა საიტზე Soccerbase.com (ინგლისური) Career information at ex-canaries.co.uk პიტერ კრაუჩი Twitter-ზე
დიალექტები ზაარლანდში

ზაარლანდის დიალექტები — ურთიერთგანსხვავებული დიალექტების ერთობლიობა, რომელიც გერმანიის ამ შედარებით ახალგაზრდა ფედერალური მხარის ტერიტორიის ფარგლებშია მოქცეული. ზაარლანდს არ აქვს მხოლოდ ერთი დიალექტი, რომელსაც ზაარული, ან ზაარლანდური ერქმეოდა, არამედ აქ, ამ მხარეში გარკვეულწილად თავმოყრილია ფართო სპექტრი დიალექტების ვარიანტებისა, რომელიც ზაარის მხარისთვის ტიპურად მიიჩნევა. ზაარის მხარეში ლაპარაკობენ რაინის ფრანკულსა და აგრეთვე მოზელის ფრანკულ დიალექტებზე, რომლებსაც ენათმეცნიერები დასავლეთ შუაგერმანულს მიაკუთვებენ. ჩვეულებრივ მეტყველებაში ზაარის მხარეში მცხოვრებნი თავიანთ დიალექტს ე.წ. „პლატს“ უწოდებენ, თუმცა მას „პლატგერმანულთან“ საერთო არაფერი არ აქვს. Edith Braun: Max und Moritz in Saarbrücker Platt (Nachdichtung von Wilhelm Buschs Max & Moritz). Saarbrücken 1983, ISBN 3-922807-33-X, 64 Seiten, vergriffen. Edith Braun, Max Mangold: Saarbrücker Wörterbuch. Wortschatz der gegenwärtigen Saarbrücker Umgangsmundart. Saarbrücker Druckerei und Verlag, 1984, ISBN 3-921646-70-7, 304 Seiten. Edith Braun: Saarbrücker Mundart-Lektionen. Saarbrücker Druckerei und Verlag, 1986, ISBN 3-925036-06-7, 160 Seiten. Edith Braun: Saarbrücker Homonym-Wörterbuch. Saarbrücker Druckerei und Verlag, 1989, ISBN 3-925192-92-1, 373 Seiten. Edith Braun: Necknamen der Saar und drum herum. 2. Auflage. Lebach, 1991, vergriffen. Edith Braun: Mundart. Wörterbuch – Geschichten – Brauchtum. Saarbrücker Druckerei und Verlag, 1994, ISBN 3-925036-89-X, 176 Seiten. Edith Braun: Neues Lebacher Mundartbuch. Saarbrücker Druckerei und Verlag, 1995, ISBN 3-930843-00-5, 224 Seiten. Edith Braun: Wenn ein Saarländer sagt. Ottweiler Druckerei, 1995, ISBN 3-923755-44-9, 24 Seiten. Edith Braun, Anna Peetz: Hasenbrot und Gänsewein. Allerlei vom Essen und Trinken. edition Karlsberg, Homburg/Saar 1995, ISBN 3-930204-07-X, 312 Seiten. Saarland-Lexikon: "Saarland-Wörterbuch online" დაარქივებული 2012-09-04 საიტზე Wayback Machine. Portal "Sprache und Sprüche" im Saarland-Lexikon დაარქივებული 2012-09-05 საიტზე Wayback Machine. Mundart und Mundart-Literatur im Saarland
აზნვაძორი

აზნვაძორი (სომხ. Ազնվաձոր) — სოფელი სომხეთში, მდებარეობს ლორეს პროვინციაში, ბაზუმის მთის სამხრეთ ფერდობზე, ზღვის დონიდან 1675 მეტრზე. 2008 წლის მონაცემებით სოფელში ცხოვრობს 304 კაცი. კლიმატი ზომიერი მაღალმთიანია, ხანგრძლივი და ცივი ზამთრით.ზაფხული ცხელი და ნოტიო. წლიური ნალექების რაოდენობა 600-700 მმ. გეზალდარაში დაიბადა საბჭოთა კავშირის გმირი ხიდირ მუსტაფაევი. Report of the results of the 2001 Armenian Census
ამრაკიცი

ამრაკიცი (სომხ. Ամրակից) — სოფელი სომხეთში, მდებარეობს ლორეს პროვინციაში. 2008 წლის მონაცემებით სოფელში ცხოვრობს 675 კაცი. სოფელი დააარსეს უკრაინელმა კაზაკებმა XIX საუკუნეში და უწოდეს ნიკოლაევკა. სომხეთის გასაჭოების შემდეგ უწოდეს კიროვი. 2011 წლის 27 ივნისს ექსპლუატაციაში შევიდა ორი ჰესი „ამრაკიცი-1“ და „ამრაკიცი-2“, რომელიც წელიწადში გამოიმუშავებს 7 მლნ კვ/სთ-ს. ამრაკიცში მდებარეობს ნიკოლოზ საკვირველთმოქმედის სახელობის რუსული ეკლესია, რომელიც დაარსდა 1846 წელს. ამრაკიცი[მკვდარი ბმული] Report of the results of the 2001 Armenian Census
არევაშოღი

არევაშოღი (სომხ. Արևաշող) — სოფელი სომხეთში, მდებარეობს ლორეს პროვინციაში, მდინარე ოციძორის (პამბაკის შენაკადი) მარჯვენა ნაპირზე. 2008 წლის მონაცემებით სოფელში ცხოვრობს 2 645 კაცი. სოფელი 1884 წელს დააარსეს ირანის ქალაქ მაკუდან წამოსულმა ლტოლვილებმა. Report of the results of the 2001 Armenian Census
არჯუტი

არჯუტი (სომხ. Արջուտ) — სოფელი სომხეთში, მდებარეობს ლორეს პროვინციაში, ვანაძორიდან ჩრდილო-დასავლეთით 12 კმ-ში. ბაზუმის ქედის სამხრეთ მთისწინეთზე 2008 წლის მონაცემებით სოფელში ცხოვრობს 1 432 კაცი. 1995 წლამდე შედიოდა გუგარქის რაიონში და იყო სასოფლო საბჭოს ცენტრი. ადმინისტრაციული რეფორმის შემდეგ შევიდა ლორეს პროვინციის შემადგენლობაში. Report of the results of the 2001 Armenian Census
ახპატი

ახპატი (სომხ. Հաղպատ ― ჰაღპატი) — სოფელი სომხეთში, მდებარეობს ლორეს პროვინციაში, ალავერდიდან 10 კმ-ში. სოფლის მახლობლად გადის თბილისი-ერევნის საავტომობილო გზა. ახპატში მდებარეობს ახპატის მონასტერი, რომელიც იუნესკოს მსოფლიო მემკვიდრეობის ძეგლია 1996 წლიდან. Report of the results of the 2001 Armenian Census
დღიური (ჩანაწერი)

დღიური — ავტორისეული ყოველდღიური ან პერიოდული ჩანაწერები, უპირველეს ყოვლისა მოთხრობის სახით. ასახულის თანადროული (მემუარებისგან განსხვავებით). ამიტომ დღიურის დამახასიათებელია ჩაწერის თარიღის აღნიშვნა და მისი სინქრონულობა. დღიური მხატვრულ ლიტერატურაში ორი მნიშვნელობით გამოიყენება: მხატვრული პროზის ჟანრობრივი სახეობა. მისი აღმოცენება დაკავშირებულია სენტიმენტალიზმთან. მას ახასიათებს ავტორისეული თავისუფლება, ასასახავი მასალის შეუზღუდავი კომპოზიციური განლაგება და ავტორის, როგორც დამსწრე-მთქმელის, აზრებისა და შთაბეჭდილებების უშუალობა და თავისუფლება. სტილისტურ-კომპოზიციური ხერხი. ზოგჯერ დღიურის სახით წარმოდგენილია მხატვრული ნაწარმოების რომელიმე ნაწილი ან ნაწარმოებში ჩართულია ლიტერატურული გმირის დღიური, რომლითაც გადმოცემულია მისი სულიერი ისტორია, თვითდახასიათება, ინტროსპექცია. ასეთი ხერხი აძლიერებს მკითხველისეული აღქმის უშუალობას, ხელს უწყობს გმირის შინაგან სამყაროსთან დაახლოებას. ავტობიოგრაფია ზაუტაშვილი გ., ენციკლოპედია „საქართველო“, ტ. 2, თბ., 2012. — გვ. ?. Ronald Blythe's The Pleasures of Diaries: Four Centuries of Private Writing (Pantheon, 1989 ISBN 0-394-58017-6) contains selections from (mostly) English diarists' work.
ტრანსჰუმანიზმი

ტრანსჰუმანიზმი (ლათ. trans-იდან — გავლით, მიღმა და homo — ადამიანი) — ფილოსოფიური კონცეფცია, აგრეთვე საერთაშორისო მოძრაობა, რომელიც მხარს უჭერს მეცნიერებისა და ტექნოლოგიების მიღწევების გამოყენებას ადამიანის გონებრივი და ფიზიკური შესაძლებლობების გაუმჯობესებისთვის, რათა, როგორც ტრანსჰუმანისტები თვლიან, ადამიანს აღარ ჰქონდეს ისეთი არასასურველი ასპექტები, როგორებიცაა ტანჯვა, დაავადებები, დაბერება და სიკვდილიც კი. ტრანსჰუმანისტები შეისწავლიან ამგვარი ტექნოლოგიების შესაძლებლობებსა და შედეგებს, მათი გამოყენების საფრთხეებსა და უპირატესობებს. Dvorsky, George, James Hughes, and C. T. Hartford., Postgenderism: Beyond the Gender Binary, Hartford, CT: Institute for Ethics and Emerging Technologies, 2008. — 18 p.(IEET Monograph Series). ტრანსჰუმანიზმი დაარქივებული 2015-02-16 საიტზე Wayback Machine. (ინგლისური) ↑ 1.0 1.1 ნიკ ბოსტრომი (2005). „A history of transhumanist thought“ (PDF). Journal of Evolution and Technology. 14 (1). ISSN 1541-0099.
გუგარქი (სოფელი)

გუგარქი (სომხ. Գուգարք) — სოფელი სომხეთში, მდებარეობს ლორეს პროვინციაში. ყოფილი გუგარქის რაიონის ადმინისტრაციული ცენტრი. გეოგრაფიულად შეუერთდა ვანაძორს. სოფელში მდებარეობს 2 სკოლა და საბავშვო ბაღი. თანამედროვე სოფელი დააარსეს XVII საუკუნეში, მთიანი ყარაბაღიდან გადმოსახლებულმა სომხებმა. სოფელში იყო წმინდა ოვანესის სახელობს ეკელსია რომელიც დაანგრიეს 1940-იან წლებში. წიგნი „გუგარქი“
დსეღი

დსეღი (სომხ. Դսեղ) — სოფელი სომხეთში, მდებარეობს ლორეს პროვინციაში. სოფლის მახლობლად გადის თბილისი-ერევნის საავტომობილო გზა და თბილისი-გიუმრის რკინიგზა. სოფელში დაიბადა სომეხი პოეტი და მწერალი ოვანეს თუმანიანი (1869-1923 წწ.). ამჟამად დსეღში მოქმედებს მისი სახლ-მუზეუმი. დსეღი Report of the results of the 2001 Armenian Census